Аурел Баранга
Библейска басня

Превод от неизвестен език: Иван Коларов, —

chitanka.info

Господ, след като създаде всички твари,

пожела да си отдъхне, но не свари.

Бе забравил нещо. Но какво ли?

На човек какво му липсва, та в неволи

даже да повтаря мойта слава?

Сети се и памет даде му тогава —

най-жестоката от всичките присъди:

все нащрек да бъде!

Беше седми ден и нощ покри просторите —

край на Сътворението, почва праисторията:

каменна и бронзова, желязна,

по вода, земя, небе — тя тъй разрасна

надалеч към сини далнини,

че навлезе в наши дни.

И си легна бог с усмивка хитроумна,

дума не продума,

че такава е извечната и близка

Поука:

Помни туй, което може,

и забравя туй, което иска.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.